《初秋留别越中幕客》
唐代·殷文圭

魂梦飘零落叶洲，北辕南柁几时休。月中青桂渐看老，

星畔白榆还报秋。鹤禁有知须强进，稽峰无事莫相留。

吴花越柳饶君醉，直待功成始举头。

作者简介：殷文圭（？～920年），字表儒，小字桂郎，一说又名举（见《宋类苑》 [2] ），池州青阳人。初居九华，刻苦于学，所用墨池，底为之穿。与杜荀鹤、顾云友善。殷文圭能诗，著述甚富。有《登龙集》、《冥搜集》、《从军稿》等，惜多散逸。子殷崇义，仕南唐，亦以诗文名世。